گمبہ سکردو میں اسد عاشورہ بڑے عقیدت واحترام سے منایا گیا

مرکزی جلوس امام بارگاہ صادق آباد گمبہ سکردو سے نکل کر اپنے مقررہ راستوں سے ہوتا ہوا خانقاہ معلہ گمبہ پر اختتام پزیر

خبر کا کوڈ: ۴۳۶۷۳۴

تاریخ: ۳۰ مهر ۲۰۱۸ - ۱۸:۵۶

رسا نیوز ایجنسی کی رپورٹ کے مطابق، گذشتہ روز گمبہ سکردو میں اسد عاشورہ بڑے عقیدت واحترام سے منایا گیا۔

مرکزی جلوس امام بارگاہ صادق آباد گمبہ سکردو سے نکل کر اپنے مقررہ راستوں سے ہوتا ہوا خانقاہ معلہ گمبہ پر اختتام پزیر ہو ا ،مرکزی مجلس سے خطاب آغا حیدر موسوی نے کیا ،مجلس سے خطاب کرتے ہوئے آغاحیدرنے واقعہ کربلا پر روشنی ڈالی ،کربلا حق و باطل کی جنگ تھی ،جس میں نواسہ رسول امام حسین علیہ السلام نے اپنی جان کا نظرانہ دے نام محمدی اور دین محمدی صلی و علیہ وآلہ وسلم کو بچایا ،آج ہماری تمام مشکلات کا واحد حل حق کا ساتھ دینا اور باطل سے برائت کرنا ہے ۔

بعد از مجلس جلوس نکالا گیا جس میں مختلف انجمنوں اور ماتمی دستوں نے نوحہ خوانی اور سینہ زنی کرتے ہوئے امام عالیؑ مقام کو پرسہ دیا

تابوت و ذلجناح واقعہ کربلا کی یاد دلاتا ہے ۔سکیورٹی کے سخت انتظامات کیے گئے تھے، جگہ جگہ پولیس اور رینجرز کی بھاری نفری تعینات کی گئی تھی۔ /۹۸۸/ ن۹۴۰